da da da da da de de sv it da da en da da en de en fr it en es en sv en ja fr en de pt en ru en en en en cs pl en es ru sv fi la en de es da en en da da en da da en da en en en en da da da fr da da sv da en da da en da da da da da da fr da et da da da da da da da da da da de da da da da da da da da da da da da da da da da da da da da en da da da da da da da da da da da da da da da da da da da da da en da da en da da da en da da da da da da da da da da en da da de da da da nl da da ceb da da da da da da da da da da es it de es es it da da da da sv pl en hbs_lat en nl en hbs_lat nb da da da en da tr fr fr fr de de pl en da da da nl da da da da sv fr en da en en en da en da en es da da en en da de de en nn da en da de de da da en en nl da da da de da de sv da ro da en da da da fi en da da nn en de en en en en en fr en en en es en en es da da en da da
Hvad er Stilnoct®? - Find information på Medicin.dk
Stilnoct® bruges til behandling af
Stilnoct® er et sovemiddel. Benzodiazepinlignende middel.
Stilnoct® anvendes kortvarigt mod søvnløshed.
Voksne. Sædvanligvis 1 tablet (10 mg) 15-30 min. før sovetid.
Midlet bør kun anvendes undtagelsesvis. Behandlingen bør være så kortvarig som muligt, normalt fra få dage til højst 2 uger.
Manglende erfaring vedr. børn og unge under 18 år.
Bivirkningerne forekommer hovedsageligt i starten af behandlingen.
Alle benzodiazepinlignende midler som bl.a. zolpidem medfører risiko for fysisk og psykisk afhængighed samt tilvænning. Risikoen øges, når dosis og behandlingsvarighed øges.
Højst 10 ud af 100 personer får bivirkningen.
Hukommelsesbesvær  (bl.a. hukommelsestab i tiden efter man har indtaget midlet), Hovedpine.
Depression, Hallucinationer, Uro og rastløshed, Døsighed  (dagen efter indtagelse), Mareridt, Søvnløshed  (forværring).
Ledsmerter, Muskelkramper, Muskelsvaghed, Muskelsmerter, Nakkesmerter.
Rysten, Ændring i hudens følesans.
Aggressivitet, Forvirring, Kompleks søvnadfærd*, Koncentrationsbesvær, Opstemthed, Talebesvær, Irritabilitet, Rastløshed.
Højst 1 ud af 1.000 personer får bivirkningen.
Faldtendens  (særligt hos ældre).
Højst 1 ud af 10.000 personer får bivirkningen.
Allergisk hævelse i ansigtet samt mundhulen og strubehovedet.
* Kompleks søvnadfærd omfatter aktiviteter udført i sovende tilstand (ofte søvngængeri, men også fx bilkørsel eller spisning) og er set både efter en enkelt dosis og efter længerevarende behandling. Risikoen kan muligvis være øget ved samtidigt indtag af alkohol eller andre lægemidler, der virker dæmpende på centralnervesystemet.
** Kan ses efter udvikling af fysisk afhængighed og består bl.a. af hovedpine, muskelsmerter, angst, rastløshed og i alvorligere tilfælde bl.a. hallucinationer og kramper.
Konfusion og uventede psykiske reaktioner (fx aggressivitet, hallucinationer, uro, rastløshed, adfærdsforstyrrelse) ses især hos ældre. Hvis de forekommer bør behandlingen stoppes.
For at mindske risikoen for hukommelsesbesvær bør man sove uforstyrret i 7-8 timer efter indtagelsen.
Risiko for fortsatte bivirkninger i form af døsighed og nedsat reaktionsevne dagen efter indtagelsen - særligt, hvis der er gået mindre end 8 timer efter man har taget midlet eller man samtidigt har indtaget alkohol eller andre midler, der dæmper centralnervesystemet.
Behandling gennem længere tid (uger) giver risiko for afhængighed og tilvænning. Tilvænning viser sig ved behov for stigende doser. Symptomer på afhængighed kan opstå ved pludseligt ophør efter længere tids brug og viser sig ved abstinenssymptomer i form af søvnløshed, uro, angst, appetitløshed, kvalme, svedtendens og rysten samt overfølsomhed over for lyd, lys, lugt og berøring. Efter høje doser kan der opstå kramper ved pludseligt ophør efter længere tids brug. Der kan gå flere dage efter ophør med indtagelse, før disse abstinenser viser sig.
Læs generelt om bivirkninger
Ved akut alkohol- eller sovemiddelforgiftning bør midlet ikke anvendes, da tilstanden kan forværres.
Ved den sjældne muskelsygdom myasthenia gravis kan midlet forværre evt. vejrtrækningsbesvær.
Må ikke anvendes, hvis man tidligere har oplevet såkaldt kompleks søvnadfærd (aktiviteter udført i søvn som fx søvngængeri), når man har været i behandling med midler indeholdende zolpidem eller lignende stoffer.
Midlet bør desuden ikke anvendes ved meget dårligt fungerende lunger og alvorlig søvnapnø (korte perioder med pauser i vejrtrækningen under søvn).
På grund af den store risiko for tilvænning og afhængighed bør man generelt udvise stor tilbageholdenhed med at anvende midlet, især ved tidligere medicinmisbrug.
Tilvænning viser sig ved behov for stigende doser. Symptomer på afhængighed kan opstå ved pludseligt ophør efter længere tids brug og viser sig ved abstinenssymptomer i form af søvnløshed, uro, angst, appetitløshed, kvalme, svedtendens og rysten samt overfølsomhed over for lyd, lys, lugt og berøring. Efter høje doser kan der opstå kramper ved pludseligt ophør efter længere tids brug. Der kan gå flere dage efter ophør med indtagelse, før disse abstinenser viser sig.
Ved ophør efter længere tids brug skal dosis gradvis nedsættes over dage til uger for at undgå abstinenssymptomer.
Forsigtighed ved dårligt fungerende lunger (behandling bør undgås ved meget dårligt fungerende lunger).
Ved depression bør midlet ikke anvendes som eneste behandling, da der så kan være risiko for forværring af depressionen.
Alkohol forstærker midlets søvndyssende virkning.
Naturmidler indeholdende perikon kan nedsætte virkningen og bør undgås under behandlingen.
Begyndelsesdosis skal nedsættes til 5 mg ved dårligt fungerende lever. Hvis man er under 65 år kan dosis eventuelt sættes op til højst 10 mg
Bør ikke anvendes ved meget dårligt fungerende lever.
Brug af anden medicin
Det er vigtigt at informere lægen om alle de lægemidler, du tager.
Flere midler kan øge eller nedsætte virkningen af Stilnoct®, det gælder bl.a.:
Ciprofloxacin (antibiotikum), fluvoxamin (middel mod depression) og voriconazol (svampemiddel), der alle kan øge virkningen af Stilnoct® (samtidig behandling med ciprofloxacin eller fluvoxamin anbefales ikke).
Rifampicin (tuberkulosemiddel), der kan nedsætte virkningen af Stilnoct®.
Øget risiko for hæmning af centralnervesystemet
Som for andre benzodiazepinlignende midler forstærkes midlets hæmmende virkning på centralnervesystemet (bl.a. med øget sløvhed og hæmning af vejrtrækningen) af:
antihistaminer (midler mod allergi)
opioider (stærke smertestillende midler).
Koma og død er forekommet ved samtidigt indtag af opioider og benzodiazepiner.
Må kun anvendes under visse forudsætninger. Denne tekst afviger fra firmaets godkendte produktinformation (produktresumé).
Kan om nødvendigt anvendes til kortvarig behandling. Hvis midlet anvendes sent i graviditeten, kan der være risiko for påvirkning af det nyfødte barn.
Læs mere om gravide og medicin
Kan om nødvendigt anvendes. Denne tekst afviger fra firmaets godkendte produktinformation (produktresumé).
Læs mere om ammende og medicin
Hvis midlet påvirker din evne til at føre motorkøretøj, kan motorkørsel være strafbart i lighed med promillekørsel og skal undgås. I henhold til Sundhedsstyrelsens
vejledning om ordination af afhængighedsskabende lægemidler kan kørekort ikke anbefales ved fast behandling.
Læs mere om trafik og medicin
Må ikke tappes. 1 døgns karantæne.
Læs mere om bloddonorer og medicin
Ved dette præparat kan man få pillepas til rejser i Schengen-lande.
Se Medicin på rejsen.
Virker ved at binde sig til specielle strukturer i hjernen (GABA-receptorer). Herved hæmmes en række nerveimpulser, som bl.a. kan fremkalde søvnløshed.
Virkningen indtræder efter 15-30 minutter.
Halveringstiden i blodet (T½) er 2-3 timer. Midlet er først helt ude af kroppen efter ca. 12 timer.
Tabletter. 1 tablet (filmovertrukken) indeholder 10 mg (delekærv) zolpidemtartrat.
Pakninger, priser, tilskud og udlevering
filmovertrukne tabletter 10 mg (kan dosisdisp.)
filmovertrukne tabletter 10 mg (kan dosisdisp.)
Læs mere om tilskud
Læs mere om udlevering
Se generelt om substitutionsregler
filmovertrukne tabletter 10 mg
Zolpidem "Actavis" TEVA, Zolpidem, filmovertrukne tabletter 10 mg
Zolpidem "Aurobindo" Orion Pharma, Zolpidem, filmovertrukne tabletter 10 mg
Zolpidem "Dune" Dune Medicare, Zolpidem, filmovertrukne tabletter 10 mg
Zolpidem "Hexal" HEXAL, Zolpidem, filmovertrukne tabletter 10 mg
Zolpidem "Vitabalans" Vitabalans, Zolpidem, filmovertrukne tabletter 10 mg
Zonoct STADA Nordic, Zolpidem, filmovertrukne tabletter 10 mg
Filmovertrukne tabletter  10 mg
Information til sundhedsfaglige om
29.03.2022. Priserne er dog gældende pr. mandag den 19. september 2022
Der kan forekomme forskelle mellem lægemiddelbeskrivelsen og indlægssedlen. Det skyldes, at Medicin.dk kan have suppleret Lægemiddelstyrelsens og medicinproducentens information med andre kilder. Medicin.dk har det fulde ansvar for lægemiddelbeskrivelserne. Indholdet på Medicin.dk – Borger kan ikke erstatte rådgivning eller behandling af en sundhedsprofessionel, (fx læge, farmaceut, sygeplejerske eller farmakonom).
Alder (> 17 år):
Estimeret glomerulær filtrationsrate (eGFR) beregnes ud fra CKD-EPIkrea-formlen uden racekorrektion:
Kvinder ≤ 62 mikromol/liter: 144 x (P-kreatinin/(0,7 x 88,4))-0,329 x 0,993Alder
Kvinder > 62 mikromol/liter: 144 x (P-kreatinin/(0,7 x 88,4))-1,209 x 0,993Alder
Mænd ≤ 80 mikromol/liter: 141 x (P-kreatinin/(0,9 x 88,4))-0,411 x 0,993Alder
Mænd > 80 mikromol/liter: 141 x (P-kreatinin/(0,9 x 88,4))-1,209 x 0,993Alder
Reference: KDIGO: “Clinical Practice Guideline for te Evaluation and Management of Chronic Kidney Disease”.   Kidney International Supplements (2013) 3, viii, januar 2013.
Om medicin.dk - borger
39 27 44 88
Om medicin.dk – borger
Medicin.dk – borger er en del af Medicin.dk. Medicin.dk leverer information om medicin, sygdom og behandling til hele Danmark. Medicin.dk ejes af Dansk Lægemiddel Information A/S (DLI A/S). Medicin.dk består af Medicin.dk – professionel til sundhedsfaglige, Medicin.dk – borger til borgere - og Medicin.dk – indlægssedler, der indeholder indlægssedler i et let tilgængeligt format. Læs mere om Medicin.dk og organisationen bag navnet.
Om Medicin.dk     Privatlivspolitik     Cookiepolitik
© 2022 Dansk Lægemiddel Information A/S · Lersø Parkallé 101 · 2100 København Ø